Hugo Richard Paucker
Hugo Richard Paucker (4/16. aprill 1807 Simuna – 8/20. juuni]] 1872 Simuna) oli Eestimaa vaimulik. Ta õppis 1827–1830 Tartu Ülikoolis teoloogiat, oli 1834–1872 Simuna Siimona ja Juuda koguduse õpetaja, 1850. aastast Virumaa praost. Ta on tuntud kui 1849. aastal ilmunud Põhja-Eesti konsistoriaalpiirkonna vaimulike leksikoni (saksa "Ehstlands Geistlichkeit") koostaja. Sellele teosele ilmus 1885 järg "Ehstlands Kirchen und Prediger seit 1848", mille koostajaks oli tema poeg Eduard Peter Heinrich Paucker.